སྤྱི་ནོར་༸གོང་ས་༸སྐྱབས་མགོན་ཆེན་པོ་མཆོག་གིས་ཉི་ཧོང་གི་ཡོ་ཁོ་ཧ་མ་གྲོང་ཁྱེར་དུ་ཉི་ཧོང་དང་ཤར་ཨེ་ཤ་ཡའི་སྐུ་ཚབ་དོན་གཅོད་ཁང་གིས་ཇི་ལྟར་གསོལ་བ་བཏབ་པ་ལྟར་ཡོ་ཁོ་ཧ་མ་རྒྱལ་ཡོངས་ལྷན་ཚོགས་ཚོགས་ཁང་དུ་ཉིན་གསུམ་རིང་ཆོས་འབྲེལ་བཀའ་དྲིན་སྩལ་རྒྱུ་དང་།ཚེས་༡༤ཉིན་གྱི་སྔ་དྲོ་ཤེས་རབ་སྙིང་པོ་དང་།རྗེ་ཙོང་ཁ་བ་ཆེན་པོས་མཛད་པའི་རྟེན་འབྲེལ་བསྟོད་པ།དེ་བཞིན་ཀཱ་མ་ལ་ཤཱི་ལས་མཛད་པའི་སྒོམ་རིམ་བར་བ་བཅས་ཀྱི་ཆོས་འབྲེལ་བཀའ་དྲིན་སྩལ་རྒྱུ་དང་།ཚེས་༡༥ཉིན་གྱི་སྔ་དྲོ་སྤྱན་རས་གཟིགས་ཕྱག་སྟོང་སྤྱན་སྟོང་གི་བཀའ་དབང་བཀའ་དྲིན་སྩལ་རྒྱུ།ཚེས་༡༦ཉིན་སྤྱི་ནོར་༸གོང་ས་༸སྐྱབས་མགོན་ཆེན་པོ་མཆོག་དབུ་བཞུགས་ཀྱིས་ཚན་རིག་མཁས་པ་གསུམ་གྱིས་ནང་པའི་ཚན་རིག་དང་དེང་རབས་ཚན་རིག་དབར་བགྲོ་གླེང་མཛད་རྒྱུ།གནས་ཚུལ་གཞན་དྲ་བྱང་འདིར་གཟིགས།